റെഡ്മി നോട്ട് 10 സ്മാര്ട്ട്ഫോണിന് നാലാം തവണയും വില വര്ധിപ്പിച്ചു റെഡ്മി നോട്ട് 10 സീരീസ് സ്മാർട്ട്ഫോണുകൾ മാർച്ചിലാണ് ഇന്ത്യൻ വിപണിയിൽ അവതരിപ്പിച്ചത്. റെഡ്മി നോട്ട് 10, റെഡ്മി നോട്ട് 10 പ്രോ, റെഡ്മി നോട്ട് 10 മാക്സ് എന്നീ ഡിവൈസുകളാണ് ഈ സീരിസിൽ ഉണ്ടായിരുന്നത്. ഇതിൽ റെഡ്മി നോട്ട് 10ന് വില വർധിപ്പിച്ചിരിക്കുകയാണ്. ഇത് ആദ്യമായിട്ടല്ല റെഡ്മി നോട്ട് 10ന് വില വർധിക്കുന്നത്. എൻട്രിലെവൽ സ്മാർട്ട്ഫോണായി വിപണിയിലെത്തിയ ഈ ഡിവൈസിന് ഏപ്രിലിൽ 500 രൂപ വർധിച്ചിരുന്നു. ജൂണിൽ ഈ സ്മാർട്ട്ഫോണിന്റെ 6ജിബി റാം വേരിയന്റിന് മാത്രം 500 രൂപ വർധിപ്പിച്ചു. ഷവോമി ഷവോമി റെഡ്മി നോട്ട് 10 സ്മാർട്ട്ഫോണിന് 4 ജിബി റാം, 6 ജിബി റാം എന്നീ രണ്ട് വേരിയന്റുകളുടെയും വില ജൂൺ അവസാനം വീണ്ടും വർധിപ്പിച്ചിരുന്നു. 500 രൂപ തന്നെയാണ് ആ തവണയും വർധിപ്പിച്ചത്. ഇപ്പോഴിതാ ഷവോമി ഈ ഡിവൈസിന്റെ വില നാലാം തവണയും വർധിപ്പിച്ചിരിക്കുകയാണ്. 500 രൂപ തന്നെയാണ് ഇത്തവണയും വർധിപ്പിച്ചിരിക്കുന്നത്. ഇതിനൊപ്പം റെഡ്മി നോട്ട് 10ടി സ്മാർട്ട്ഫോണിന്റെ വിലയും കമ്പനി വർധിപ്പിച്ചിട്ടുണ്ട്. മോട്ടറോള സ്മാർട്ട്ഫോണുകൾ ഫ്ലിപ്പ്കാർട്ടിലൂടെ പകുതി വിലയ്ക്ക് സ്വന്തമാക്കാം റെഡ്മി നോട്ട് 10: വിലവർധന ഇത് നാലാം തവണയാണ് റെഡ്മി നോട്ട് 10ന് ഇന്ത്യയിൽ വില വർധിപ്പിച്ചിരിക്കുന്നത്. സ്മാർട്ട്ഫോണിന്റെ 4 ജിബി റാം മോഡലിനും 6 ജിബി റാം മോഡലിനും വില വർധന ലഭിച്ചു. നേരത്തെ 4 ജിബി റാം 64 ജിബി സ്റ്റോറേജ് ഓപ്ഷന് 12,999 രൂപയായിരുന്നു വില. ഇപ്പോൾ മോഡലിന്റെ വില 13,499 രൂപയാണ്. ഇതുപോലെ 6 ജിബി റാം 128 ജിബി സ്റ്റോറേജ് വേരിയന്റിന് നേരത്തെ 14,999 രൂപയായിരുന്നു വില. ഇപ്പോൾ ഈ ഡിവൈസ് വാങ്ങാൻ 15,499 രൂപ നൽകേണ്ടി വരും. പുതുക്കിയ വില ഷവോമി ഇന്ത്യയുടെ വെബ്സൈറ്റിലും ആമസോൺ ഇന്ത്യയിലും അപ്ഡേറ്റ് ചെയ്തിട്ടുണ്ട്. റെഡ്മി നോട്ട് 10ടി 5ജി: വിലവർധന റെഡ്മി നോട്ട് 10ടി 5ജി സ്മാർട്ട്ഫോണിന്റെ രണ്ട് വേരിയന്റുകൾക്കും ഷവോമി വില വർധിപ്പിച്ചിട്ടുണ്ട്. ഡിവൈസിന്റെ 4 ജിബി റാമും 64 ജിബി സ്റ്റോറേജുമുള്ള മോഡലിന് നേരത്തെ 13,999 രൂപയായിരുന്നു വില. ഇപ്പോൾ ഇതിന് 14,499 രൂപ നൽകണം. 6 ജിബി റാമും 128 ജിബി സ്റ്റോറേജുമുള്ള മോഡലിന് 15,999 രൂപയായിരുന്നു വില. ഇപ്പോൾ ഈ ഡിവൈസ് വാങ്ങാൻ 16,499 രൂപ നൽകേണ്ടി വരും. വൺപ്ലസ് നോർഡ് 2 5ജി പൊട്ടിത്തെറിച്ച സംഭവത്തിൽ കൈ കഴുകി കമ്പനി റെഡ്മി നോട്ട് 10ടി 5ജി റെഡ്മി നോട്ട് 10ടി 5ജി സ്മാർട്ട്ഫോണിൽ 6.5 ഇഞ്ച് ഐപിഎസ് എൽസിഡി ഡിസ്പ്ലേയാണ് ഉള്ളത്. 90 ഹെർട്സ് റിഫ്രഷ് റേറ്റ്, ഒക്ടകോർ ഡൈമെൻസിറ്റി 700 എസ്ഒസി, 48 എംപി പ്രൈമറി സെൻസർ, 2 എംപി സെക്കൻഡറി ഡെപ്ത് സെൻസർ, 2എംപി മാക്രോ സെൻസർ എന്നിവയുള്ള ട്രിപ്പിൾ ക്യാമറ സെറ്റപ്പ്, 18W ഫാസ്റ്റ് ചാർജിങ് സപ്പോർട്ടുള്ള 500mAh ബാറ്ററി എന്നിവയാണ് ഈ സ്മാർട്ട്ഫോണിന്റെ സവിശേഷതകൾ. വില വർധിക്കാനുള്ള കാരണം ഷവോമി ജൂലൈ 1 മുതൽ രാജ്യത്തെ തിരഞ്ഞെടുത്ത സ്മാർട്ട്ഫോണുകളുടെ വില വർദ്ധിപ്പിക്കുന്നുണ്ട്. വിതരണ ശൃംഖലയിലെ പ്രശ്നങ്ങളും കോവിഡ് 19 പാൻഡെമിക് സമയത്ത് സ്മാർട്ട്ഫോൺ നിർമ്മിക്കാൻ ആവശ്യമായ ഘടകങ്ങളുടെ ലഭ്യത കുറഞ്ഞതുമാണ് വിലവർദ്ധനവിന് കാരണം. ഇതേ കാരണങ്ങൾ കൊണ്ട് സ്മാർട്ട് ടിവികൾക്കും വില വർധനയുണ്ടാകുമെന്ന് റെഡ്മി നേരത്തെ വ്യക്തമാക്കിയിരുന്നു. ഇൻഫിനിക്സ് സ്മാർട്ട് 5എ സ്മാർട്ട്ഫോൺ ഇന്ത്യൻ വിപണിയിൽ അവതരിപ്പിച്ചു